Komisijos Sprendimas
1992 m. balandžio 14 d.
dėl mėsos produktų iš Tuniso importui taikomų gyvūnų sveikatos reikalavimų ir veterinarinio sertifikavimo ir iš dalies keičiantis Tarybos sprendimą 79/542/EEB ir Komisijos sprendimą 91/449/EEB
(92/245/EEB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ar mėsos produktus iš trečiųjų šalių [1] su paskutiniais pakeitimais, padarytais Reglamentu (EEB) Nr. 3763/91 [2], ypač į jos 21a ir 22 straipsnius,
kadangi Tarybos sprendimu 79/542/EEB [3] su paskutiniais pakeitimais, padarytais Komisijos sprendimu 92/162/EEB [4], buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus bei šviežią mėsą ir mėsos produktus, sąrašas; kadangi is sąrašas buvo papildytas Komisijos sprendimu 91/361/EEB [5], į jį, inter alia, įrašant Tunisą, kad iš šios šalies būtų leista importuoti apdorotus mėsos produktus hermetiškose pakuotėse, kurių F0 vertė yra 3 arba didesnė;
kadangi Komisijos sprendime 91/449/EEB [6] su paskutiniais pakeitimais, padarytais Sprendimu 91/244/EEB [7], yra nustatytas iš trečiųjų šalių importuotų mėsos produktų veterinarijos sertifikatų pavyzdys;
kadangi, atlikus Bendrijos veterinarinį patikrinimą, paaiškėjo, kad nepaisant gyvūnų sveikatos būklės, Tunise veikia pakankamai geros struktūros ir gerai organizuotos veterinarijos tarnybos; kadangi eksportui į Bendriją skirtų tam tikrų termiškai apdorotų mėsos produktų gamybą prižiūrės Veterinarijos tarnybų departamento oficialiai paskirtas veterinarijos gydytojas;
kadangi gyvūnų sveikatos reikalavimai ir veterinarinis sertifikavimas turi būti nustatomi atsižvelgiant į gyvūnų sveikatos būklę atitinkamoje trečiojoje šalyje;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Valstybės narės leidžia iš Tuniso importuoti mėsos produktus, kurie:
- buvo apdoroti hermetiškose pakuotėse, kurių F0 vertė yra 3 arba didesnė,
- buvo termiškai apdoroti pasiekiant ne mažesnę kaip 80 °C produkto vidaus temperatūrą.
2. Valstybės narės iš Tuniso leidžia importuoti tik 1 dalyje nurodytus mėsos produktus.
2 straipsnis
1. Sprendimas 79/542/EEB iš dalies keičiamas taip:
a) priedo skiltyje "Ypatingos pastabos", skirtoje mėsos produktams, Tunisui tenkančioje eilutėje po skaičiaus "3" įterpiamas skaičius "4";
b) išnašoje
"Ypatingos pastabos"
pateikto šalių sąrašo pabaigoje įrašomas šis paskutinis sakinys:
"4 Nepaisant pirmiau išdėstytame sąraše nurodytų apribojimų, leidžiama importuoti mėsos produktus, kuriuos termiškai apdorojant produkto viduje buvo pasiekta ne mažesnė kaip 80 °C temperatūra."
2. Sprendimo 91/449/EEB C priedo II dalyje pateiktas šalių, galinčių naudoti veterinarijos sertifikato pavyzdį, sąrašas iš dalies keičiamas įterpiant šią šalį:
"Tunisas"
3 straipsnis
Šis sprendimas yra skirtas valstybėms narėms.
Priimta Briuselyje, 1992 m. balandžio 14 d.